უნივერსიტეტის ღონისძიებების პორტალი

დაუნის სინდრომის მქონე ბავშვები – მოლოდინები და პერსპექტივები
2019-03-23 15:00 (Asia/Dubai)
23 მარტს, 15:00 საათზე, ილიას სახელმწიფო უნივერსიტეტის წიგნის სახლში „ლიგამუსი” გაიმართება 21 მარტის – დაუნის სინდრომის საერთაშორისო დღისადმი მიძღვნილი შეხვედრა და დისკუსია თემაზე: „დაუნის სინდრომის მქონე ბავშვები – მოლოდინები და პერსპექტივები“.
დისკუსიაზე განხილული იქნება თემები: ბავშვთან დაკავშირებული მოლოდინები და ოჯახის ჩართულობა, და-ძმის როლი და მხარდაჭერა, კომუნიკაციისა და ენის განვითარების ხელშეწყობა, სამედიცინო მეთვალყურეობასთან დაკავშირებული საკითხები და სხვ.
შეხვედრას გაუძღვებიან ილიას სახელმწიფო უნივერსიტეტის ბავშვის განვითარების ინსტიტუტის პორტიჯის პროგრამის ხელმძღვანელი ნინო ცინცაძე და პედიატრი, დაუნის სინდრომის სამედიცინო მეთვალყურეობის ქართულენოვანი გაიდლაინის ავტორი ნანა რურუა.
შეხვედრა განკუთვნილია ადრეული ჩარევის პროგრამაში ჩართული დაუნის სინდრომის მქონე ბავშვების მშობლებისა და ამ თემის დაინტერესებული პირებისათვის.
დრო: 23 მარტი, 15:00 საათი
ადგილმდებარეობა: წიგნის სახლი „ლიგამუსი” (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

არქიტექტურა და ინფორმაციული ტექნოლოგიების სფეროს დასაქმების ფორუმი
2019-03-25 13:00
2019 წლის მარტში ილიას სახელმწიფო უნივერსიტეტში გაიმართება მარი ბურდულის სახელობის დასაქმების თვე, რომლის ფარგლებშიც დაგეგმილია პროფილური დასაქმების ფორუმები სხვადასხვა მიმართულებით და დასაქმებასთან დაკავშირებული ღონისძიებები, ვორკშოპები და შეხვედრები.
დასაქმების თვის ფარგლებში დაგეგმილ ფორუმებსა და ღონისძიებებში მონაწილეობა შეუძლიათ ილიას სახელმწიფო უნივერსიტეტის ნებისმიერი საფეხურის, კურსისა და მიმართულების სტუდენტებს, ასევე კურსდამთავრებულებს.
25 მარტს, 13:00-დან 16:00 საათამდე, ილიას სახელმწიდო უნივერსიტეტის E კორპუსის სტუდენტურ სივრცეში გაიმართება არქიტექტურისა და ინფორმაციული ტექნოლოგიების სფეროს დასაქმების ფორუმი, სადაც დამსაქმებლის სტატუსით წარმოდგენილი იქნებიან შემდეგი ორგანიზაციები:

კავშირგაბმულობისა და ტექნოლოგიური კომპანია „ვიონი საქართველო”

ვაკანსიები: IT და ბიზნესის ადმინისტრირება
ვაკანსიები საინტერესოა III და IV კურსის საბაკალავრო და სამაგისტრო საფეხურების სტუდენტებისთვის.

ინფორმაციული ტექნოლოგიების კომპანია „ენ-ჯი-ეს გრუპი”

ვაკანსიები: მარკეტინგი, გაყიდვები, პროექტების მენეჯერი (IT მიმართულებით)
ვაკანსიები საინტერესოა საბაკალავრო და სამაგისტრო საფეხურების სტუდენტებისთვის.

სამშენებლო მასალების მწარმოებელი კომპანია „ფოლადის სახლი”

ვაკანსიები: გაყიდვები, არქიტექტორი, წარმოების მენეჯერი
ვაკანსიები საინტერესოა სამაგისტრო საფეხურის სტუდენტებისა და კურსდამთავრებულებისთვის.

საგადახადო მომსახურების პროვაიდერი კომპანია „ოპპა”

ვაკანსიები: IT, ფინანსები, ოპერაციების მიმართულება
ვაკანსიები საინტერესოა III და IV კურსის საბაკალავრო და სამაგისტრო საფეხურების სტუდენტებისთვის, ასევე კურსდამთავრებულებისთვის.

პროგრამული უზრუნველყოფის კომპანია Asseco Georgia

ვაკანსიები: ბიზნესისა და IT მიმართულებით
ვაკანსიები საინტერესოა ნებისმიერი საბაკალავრო, სამაგისტრო და სადოქტორო საფეხურების სტუდენტებისთვის, ასევე კურსდამთავრებულებისთვის.

Exactpro Systems

ვაკანსიები: Software Developer
ვაკანსიები საინტერესოა საბაკალავრო და სამაგისტრო საფეხურის სტუდენტისთვის.

სქაიტელი

ვაკანსიები: ტექნიკური მხარდაჭერის სპეციალისტი, ქოლცენტრის ოპერატორი
ვაკანსიები საინტერესოა III და IV კურსის საბაკალავრო და სამაგისტრო საფეხურების სტუდენტებისთვის, ასევე კურსდამთავრებულებისთვის.

ინფორმაციული ტექნოლოგიების კომპანია UGT

ვაკანსიები: IT მიმართულებით
ვაკანსიები საინტერესოა III და IV კურსის საბაკალავრო და სამაგისტროს საფეხურების სტუდენტებისთვის, ასევე კურსდამთავრებულებისთვის.

სილქნეტი

ვაკანსიები: მომსახურების სფერო, IT, გაყიდვები, ქსელის პროექტირება
ვაკანსიები საინტერესოა III და IV კურსის საბაკალავრო და სამაგისტრო საფეხურების სტუდენტებისა და კურსდამთავრებულებისთვის.

მიკროსაფინანსო ორგანიზაცია „კრისტალი”

ვაკანსიები: IT, მარკეტინგი, გაყიდვები
ვაკანსიები საინტერესოა III და IV კურსის საბაკალავრო და სამაგისტრო საფეხურების სტუდენტებისა და კურსდამთავრებულებისთვის.
დასაქმების ფორუმზე შესაძლებლობა გექნებათ შეხვდეთ თითოეული ორგანიზაციის წარმომადგენელს, მიიღოთ ინფორმაცია ვაკანსიების შესახებ და გაიაროთ პირველადი გასაუბრება.
დრო: 25 მარტი, 13:00-დან 16:00 საათამდე
ადგილმდებარეობა: E კორპუსის სტუდენტური სივრცე (ქ. ჩოლოყაშვილის გამზ.N3/5), ილიას სახელმწიფო უნივერსიტეტი

BUILD SOFTWARE, TEST SOFTWARE
2019-03-25 17:00
მარი ბურდულის სახელობის დასაქმების თვის ფარგლებში 25 მარტს, 17:00 საათზე, ილიას სახელმწიფო უნივერსიტეტის E207 აუდიტორიაში კომპანია Exactpro Systems-ის წარმომადგენელი შეხვდება ილიაუნის სტუდენტებსა და კურსდამთავრებულებს.
შეხვედრის თემა: BUILD SOFTWARE, TEST SOFTWARE.
Exactpro Systems, IT კომპანია, პროგრამული უზრუნველყოფის განვითარებას ემსახურება.
პრეზენტაციაზე განხილული იქნება:

კომპანია Exactpro Systems-ის ისტორია და მისი საქმიანობის სფერო;
რა არის ტესტინგი;
როგორ ზოგავს ტესტინგი ხარჯებს, ასევე როგორ იცავს რეპუტაციასა და ადამიანების სიცოცხლეს;
რატომ არის ტესტინგი კომპლექსური და გამოყენებადი IT სფეროში;
ფინანსური ინფრასტრუქტურის მიმოხილვა;
როგორ უნდა შეამოწმოთ პროგრამული უზრუნველყოფა, კომპანია Exactpro Systems-ის ინსტრუმენტები;
დასაქმების შესაძლებლობა კომპანია Exactpro Systems-ში.

შეხვედრა დააინტერესებთ ინფორმაციული ტექნოლოგიებით დაინტერესებულ ნებისმიერი საფეხურის სტუდენტებსა და კურსდამთავრებულებს.
გთხოვთ გვეწვიეთ.
დასწრება შესაძლებელია წინასწარი რეგისტრაციით: https://goo.gl/5gHfGf
სამუშაო ენა: ინგლისური
დრო: 25 მარტი, 17:00 საათი
ადგილმდებარეობა: E კორპუსის ახალი სტუდენტური სივრცე (ქ. ჩოლოყაშვილის 3/5), ილიას სახელმწიფო უნივერსიტეტი

საჯარო ლექცია თემაზე: ,,ქვეწარმავლები და მათი როლი ეკოსისტემაში“
2019-03-25 17:00
25 მარტს, 17:00 საათზე, ილიას სახელმწიფო უნივერსიტეტის G106 აუდიტორიაში ცხოველთა მონიტორინგის სააგენტოს ინიციატივით გაიმართება საჯარო ლექციების კურსის „ყველაფერი შინაური ცხოველების შესახებ“ მორიგი ლექცია თემაზე: ,,ქვეწარმავლები და მათი როლი ეკოსისტემაში“.
საჯარო ლექციას ცხოველთა მონიტორინგის სააგენტოს ჰერპეტოლოგი შოთა ზანდუკელი წაიკითხავს.
ლექციის ძირითადი თემებია:

ზოგადი ინფორმაცია ქვეწარმავლების შესახებ;
საქართველოში გავრცელებული ქვეწარმავლები;
გველების კატეგორიები და მათი ნიშან-თვისებები;
გველებთან მოპყრობისა და უსაფრთხოების წესები;
ქვეწარმავლების ფუნქცია ეკოსისტემის წონასწორობის შენარჩუნებაში.

ლექციაზე დამსწრეებს საშუალება ექნებათ სხვადასხვა სახეობის არაშხამიანი, უსაფრთხო ქვეწარმავალი ადგილზე ნახონ და ჰერპეტოლოგისაგან პრაქტიკული რჩევები მიიღონ.
კურსის დასრულების შემდეგ მსმენელებს სერტიფიკატები გადაეცემათ.
დრო: 25 მარტი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

საჯარო დისკუსია „სამართალწარმოების პროცესში გენდერული სტატისტიკის გამოყენების მნიშვნელობა“
2019-03-25 18:00
25 მარტს, 18:00 საათზე, ილიას სახელმწიფო უნივერსიტეტის წიგნის სახლში ,,ლიგამუსი“ გაიმართება საჯარო დისკუსია თემაზე „სამართალწარმოების პროცესში გენდერული სტატისტიკის გამოყენების მნიშვნელობა“.
დისკუსიას მართავს არასამთავრობო ორგანიზაცია ,,პარტნიორობა ადამიანის უფლებებისთვის“ ქალთა ისტორიის თვისა და #EWMI #PROLOG-ის მხარდაჭერილი პროექტის ,,ქალთა მიმართ ძალადობის შესახებ მონაცემების შეგროვებისა და ანალიზის გაუმჯობესება საქართველოში“ ფარგლებში.
ღონისძიებაზე საუბარი შეეხება სტამბოლის კონვენციის რატიფიცირების შემდეგ საქართველოს მიერ ნაკისრ ვალდებულებებს ქალთა მიმართ და ოჯახში ძალადობის შესახებ გენდერული სტატისტიკის წარმოების მიმართულებით. განხილული იქნება გენდერული სტატისტიკის წარმოებასთან დაკავშირებით სახელმწიფო უწყებების პრაქტიკა და ამ საკითხთან დაკავშირებული გამოწვევები.
არასამთავრობო ორგანიზაციის ,,პარტნიორობა ადამიანის უფლებებისთვის“ წარმომადგენელი ისაუბრებს საქართველოში გენდერული სტატისტიკის წარმოებასთან დაკავშირებით ორგანიზაციის მიერ ჩატარებული კვლევის პირველადი შედეგების შესახებ და სამართალწარმოების პროცესში გენდერული სტატისტიკის გამოყენების მნიშვნელობაზე.
იურიდიული დახმარების სამსახურის წარმომადგენელის მოხსენება დაეთმობა იურიდიული დახმარების სამსახურში ქალების მიმართვიანობის სტატისტიკის გაცნობასა და იურიდიული დახმარების სამსახურის როლს ქალთა ძალადობისგან დაცვის მიმართულებით.
მომხსენებლები:
⚫ ანა არგანაშვილი –- პარტნიორობა ადამიანის უფლებებისთვის (PHR)
⚫ ცირა გამცემლიძე – იურიდიული დახმარების სამსახური
დრო: 25 მარტი, 18:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ბიზნესის საკონსულტაციო და ფინანსური სფეროს დასაქმების ფორუმი
2019-03-26 13:00
2019 წლის მარტში ილიას სახელმწიფო უნივერსიტეტში გაიმართება მარი ბურდულის სახელობის დასაქმების თვე, რომლის ფარგლებშიც დაგეგმილია პროფილური დასაქმების ფორუმები სხვადასხვა მიმართულებით და დასაქმებასთან დაკავშირებული ღონისძიებები, ვორკშოპები და შეხვედრები.
დასაქმების თვის ფარგლებში დაგეგმილ ფორუმებსა და ღონისძიებებში მონაწილეობა შეუძლიათ ილიას სახელმწიფო უნივერსიტეტის ნებისმიერი საფეხურის, კურსისა და მიმართულების სტუდენტებს, ასევე კურსდამთავრებულებს.
26 მარტს, 13:00-დან 16:00 საათამდე, ილიას სახელმწიფო უნივერსიტეტის E კორპუსის სტუდენტურ სივრცეში გაიმართება ბიზნესის საკონსულტაციო და ფინანსური სფეროს დასაქმების ფორუმი, რომელშიც დამსაქმებლის სტატუსით წარმოდგენილი იქნებიან შემდეგი ორგანიზაციები:

აუდიტორული კომპანია Weiss

ვაკანსიები: გაყიდვების მენეჯერი
ვაკანსიები საინტერესოა საბაკალავრო და სამაგისტრო საფეხურების სტუდენტებისთვის, ასევე კურსდამთავრებულებისთვის.

აუდიტორული და ბუღალტრული კომპანია „ფინანსური ოფისი“

ვაკანსიები: ბუღალტერი
ვაკანსიები საინტერესოა III და IV კურსის საბაკალავრო საფეხურის სტუდენტებისთვის, ასევე სამაგისტრო საფეხურის სტუდენტებისა და კურსდამთავრებულებისთვის.

საერთაშორისო საბროკერო კომპანია Morganlimited

ვაკანსიები: გაყიდვების მიმართულებით
ვაკანსიები საინტერესოა III და IV კურსის საბაკალავრო, სამაგისტრო, სადოქტორო საფეხურების სტუდენტებისა და კურსდამთავრებულებისთვის.

ბიზნესის საკონსულტაციო კომპანია Grant Thornton

ვაკანსიები: აუდიტს, გადასახადების და ბუღალტერიის მიმართულებით.
ვაკანსიები საინტერესოა III და IV კურსის საბაკალავრო, სამაგისტრო და სადოქტორო საფეხურების სტუდენტებისა და კურსდამთავრებულებისთვის.

პრობლემური აქტივების მართვის კომპანია „დივიზორ კომპანი“

ვაკანსიები: დებიტორული აქტივების მართვის სპეციალისტი
ვაკანსიები საინტერესოა III და IV კურსის საბაკალავრო საფეხურის სტუდენტებისა და სამაგისტრო საფეხურის სტუდენტებისთვის.

ფინანსური ვალდებულებებისა და აქტივების მართვის კომპანია A rating

ვაკანსიები: ექსპერტი
ვაკანსიები საინტერესოა საბაკალავრო საფეხურის სტუდენტებისთვის.

ბიზნესის საკონსულტაციო კომპანია SavvY

ვაკანსიები: ბიზნესკონსულტანტი
ვაკანსიები საინტერესოა III და IV კურსის საბაკალავრო და სამაგისტროს საფეხურების სტუდენტებისთვის, ასევე კურსდამთავრებულებისთვის.

ბიზნესის საკონსულტაციო კომპანია – ლაბარტყავას საკონსულტაციო ჯგუფი

ვაკანსიები: პროექტების მართვა, სოციალური ქსელების მიმართულებით.
ვაკანსიები საინტერესოა III და IV კურსის საბაკალავრო საფეხურის სტუდენტებისა და კურსდამთავრებულებისთვის.

100 Marketing Solutions

ვაკანსიები: გაყიდვების დეპარტამენტში, ტექნიკური მხარდამჭერის პოზიციაზე, ბექოფისის სპეციალისტის, ხარისხის კონტროლის პოზიციაზე და ა. შ.
ვაკანსიები საინტერესოა საბაკალავრო, სამაგისტრო და სადოქტორო საფეხურების სტუდენტებისთვის, ასევე კურსდამთავრებულებისთვის.

მიკროსაფინანსო ორგანიზაცია „კრისტალი“

ვაკანსიები: IT, მარკეტინგისა და გაყიდვების მიმართულებით.
ვაკანსიები საინტერესოა III და IV კურსის საბაკალავრო, ასევე სამაგისტროს საფეხურების სტუდენტებისა და კურსდამთავრებულებისთვის.

ბიზნესის საკონსულტაციო კომპანია AG International Consulting

ვაკანსიები: ფინანსების, მარკეტინგისა და იურიდიული მიმართულებით.
ვაკანსიები საინტერესოა III და IV კურსის საბაკალავრო, ასევე სამაგისტრო საფეხურების სტუდენტებისა და კურსდამთავრებულებისთვის.
დასაქმების ფორუმზე შესაძლებლობა გექნებათ შეხვდეთ თითოეული ორგანიზაციის წარმომადგენელს, გაეცნოთ ინფორმაციას ვაკანსიების შესახებ და გაიაროთ პირველადი გასაუბრება.
დრო: 26 მარტი, 13:00-დან 16:00 საათამდე
ადგილმდებარეობა: E კორპუსის სტუდენტური სივრცე (ქ. ჩოლოყაშვილის N3/5), ილიას სახელმწიფო უნივერსიტეტი

საჯარო ლექცია „ სექსუალური ძალადობის დაუსჯელობა – ქართული კანონმდებლობის ხარვეზები“
2019-03-26 17:00
ბოლო წლებში საქართველოში ძალადობასთან დაკავშირებული საკანონმდებლო პოლიტიკა შეიცვალა, პროგრესია პრაქტიკის კუთხითაც, თუმცა სექსუალური ძალადობის მიმართულებით მიდგომა პრაქტიკულად იგივეა, რაც საბჭოთა კავშირის დროს. მიუხედავად იმისა, რომ სტამბოლის კონვენციის რატიფიცირების შემდეგ საკონონმდებლო დეფინიცია ნაწილობრივ დაიხვეწა, ის სრულყოფისგან კვლავ შორსაა. გაუპატიურება დეფინირებულია, როგორც სექსუალური კავშირი ძალადობით და სექსუალური კავშირი თანხმობის გარეშე გაუპატიურებად არ ითვლება, კვლავ ხდება მსხვერპლების სტიგმატიზაცია, გენდერულად არამგრძნობიარე გამოძიება, სასამართლოს მიერ უამრავი მტკიცებულების მოთხოვნა. გაუპატიურებად არ ითვლება სექსუალური კავშირი არასრულწლოვანთანაც, ასეთი ქმედების კვალიფიცირება სისხლის სამართლის კოდექსის სხვა მუხლით ხდება. საქართველოს ზოგიერთ რეგიონში კვლავ არსებობს ცოლად შერთვის მიზნით მოტაცებისა და გაუპატიურების შემდეგ მსხვერპლზე დაქორწინების სასტიკი და მავნე პრაქტიკა.
ლექციაზე „სექსუალური ძალადობის დაუსჯელობა – ქართული კანონმდებლობის ხარვეზები“ სწორედ ამ პრობლემურ საკითხებს განვიხილავთ ორგანიზაცია Equality Now-ს ევრაზიის კონსულტანტ თამარ დეკანოსიძესთან ერთად, რომელიც პოსტსაბჭოთა სივრცეში ძალადობის შესახებ კანონმდებლობისა და მისი იმპლემენტაციის ხარვეზების შესახებ მომზადებული მასშტაბური კვლევის ერთ-ერთი ავტორია. ჩიკაგოს ნორთ-ვესტერნის უნივერსიტეტის პროფესორ ბრიჯიტ არიმონდთან ერთად კი ზემოაღნიშნული საკითხების ამერიკული მოწესრიგების მოდელზე იქნება საუბარი.
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო დისკუსიაში მონაწილეობა შეფასდება 1%-ით.
მომხსენებლები: თამარ დეკანოსიძე, ორგანიზაცია Equality Now-ს ევრაზიის კონსულტანტი;
ბრიჯიტ არიმონდი, ჩიკაგოს ნორთვესტერნის უნივერსიტეტის პროფესორი.
მოდერატორი: თამარ კაპანაძე, ილიაუნის სამართლის სკოლის ადამიანის უფლებათა მიმართულების მკვლევარი
სამუშაო ენები: ქართული/ინგლისური
დრო: 26 მარტი, 17:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: შეხვედრა დათო ევგენიძესთან
2019-03-26 19:00
26 მარტს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი სტუმრად იწვევს დათო ევგენიძეს, რომელიც წარადგენს თავის ახალ პოეტურ კრებულს „დე“.
დრო: 26 მარტი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

ტრენინგკურსი „აქტიური სწავლება და თანამედროვე ტექნოლოგიები“
2019-03-27 12:48
ილიას სახელმწიფო უნივერსიტეტში ERASMUS+ პროგრამის ინსტიტუციური განვითარების პროექტის PRINTeL ”Change in Classroom: Promoting Innovative Teaching & Learning to Enhance Student Learning Experience in Eastern Partnership Countries” ფარგლებში შეიქმნა აკადემიური პერსონალისა და მასწავლებელთა განვითარების ცენტრი.
ცენტრი გთავაზობთ ტრენინგკურსს „აქტიური სწავლება და თანამედროვე ტექნოლოგიები“ (Active Learning: Technology Enhanced Collaborative Learning), რომელსაც გაუძღვებიან ილიას სახელმწიფო უნივერსიტეტის მეცნიერებათა და ხელოვნების ფაკულტეტის პროფესორი თინათინ ჭინჭარაული, ასოცირებული პროფესორი ნატა მეფარიშვილი და ტექნოლოგიების, მენეჯმენტისა და განათლების ფაკულტეტის ასისტენტ-პროფესორი მარიამ დალაქიშვილი.
ტრენინგები ჩატარდება 4 აპრილს, 16:00-დან 20:00 საათამდე, ასევე 6 აპრილს, 11:00-დან 14:30 საათამდე, ილიას სახელმწიფო უნივერსიტეტის E102 აუდიტორიაში.
რეგისტრაციისთვის ეწვიეთ ბმულს.
კურსის სილაბუსი იხილეთ თანდართულ ფაილში.

დამატებითი ინფორმაციისთვის გთხოვთ მიმართოთ ადამიანური რესურსების მართვის სამსახურს.
საკონტაქტო პირები:
ადამიანური რესურსების მართვის სამსახურის უფროსი ქეთევან გრიგოლია – ketevan.grigolia@iliauni.edu.ge,
ტელ.: 577 57 88 55;
ადამიანური რესურსების მართვის სამსახურის უფროსის თანაშემწე ნინო დუჩიძე – nino.duchidze@iliauni.edu.ge,
ტელ.: 599 89 96 69.
გისურვებთ წარმატებას.

ილიაუნის ჩემპიონატი ჭადრაკში - 2019
2019-03-27 14:51
12 აპრილს ილიას სახელმწიფო უნივერსიტეტის E207 აუდიტორიაში ილიაუნის სტუდენტურ საქმეთა დეპარტამენტი საქართველოს ჭადრაკის ფედერაციის მხარდაჭერით ატარებს შიდასაუნივერსიტეტო ჩემპიონატს ჭადრაკში (ვაჟები, გოგონები).
ტურნირში მონაწილეობის უფლება აქვთ მხოლოდ ილიაუნის სტუდენტებს.
კენჭისყრა გაიმართება შეჯიბრების დაწყებამდე ნახევარი საათით ადრე.
საპრიზო ადგილებზე გასულ სტუდენტებს გადაეცემათ შესაბამისი თასი, მედლები და სიგელები.
გთხოვთ, დაინტერესების შემთხვევაში შეავსოთ ელექტრონული სარეგისტრაციო ფორმა: https://forms.gle/g6wzwrZSMfVvzq2VA
რეგისტრაციის ბოლო ვადაა 10 აპრილი.

საჯარო დისკუსია თემაზე: „კრიმინალური სუბკულტურის გავლენა მსჯავრდებულთა სარეაბილიტაციო პროცესზე პენიტენციურ სისტემაში“
2019-03-27 19:00
27 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ არასამთავრობო ორგანიზაციის „ინიციატივა მოწყვლადი ჯგუფების რეაბილიტაციისათვის“ (RIVG) ორგანიზებით გაიმართება საჯარო დიკუსია თემაზე: „კრიმინალური სუბკულტურის გავლენა მსჯავრდებულთა სარებილიტაციო პროცესზე პენიტენციურ სისტემაში“.
კრიმინალური სუბკულტურა ერთ-ერთი მთავარი გამოწვევაა პენიტენციური სისტემის ნორმალური ფუნქციონირებისათვის. ამ სფეროში განხორციელებული კვლევები ადასტურებს, რომ ეს ფენომენი საქართველოში გავლენას ახდენს ასევე მსჯავრდებულთა საგანმანათლებლო-სარებილიტაციო პროცესის ეფექტიან ფუნქციონირებაზე.
მომხსენებლები:

ტატო ქელბაქიანი – არასამთავრობო ორგანიზაცია „ინიციატივა მოწყვლადი ჯგუფების რეაბილიტაციისათვის“ RIVG; ილიას სახელმწიფო უნივერსიტეტის მოწვეული პედაგოგი;
მორის შალიკაშვილი – თბილისის ივანე ჯავახიშვილის სახელობის სახელმწიფო უნივერსიტეტის ასოცირებული პროფესორი და კრიმინოლოგიის სამეცნიერო კვლევითი ინსტიტუტის ხელმძღვანელი.

ღონისძიება იმართება ევროკავშირის მიერ დაფინანსებული პროექტის „ფსიქო-სოციალური რეაბილიტაციისა და რესოციალიზაციის შესაძლებლოებების გაუმჯობესება პატიმრების, ყოფილი პატიმრების და პრობაციონებრების მიმართ საქართველოში“ ფარგლებში.
დრო: 27 მარტი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საკონტაქტო პირი: ტატო ქელბაქიანი
მობ: 577284656
ელ.ფოსტა: anton.kelbakiani@gmail.com

ლიდერობის კურსი ილიაუნის სტუდენტებისთვის
2019-03-28 11:14
18 მარტიდან ყოველ ორშაბათს, 19:00 საათზე, ილიას სახელმწიფო უნივერსიტეტის E405 აუდიტორიაში ლიდერობის კურსის ფარგლებში გაიმართება მსოფლიო ბანკის რეგიონული დირექტორის მერსი ტემბონისა და გამოფენების ცენტრის დირექტორის, ასოცირებული პროფესორის, რესან ქიქავას შეხვედრები სტუდენტებთან.
ლიდერობის კურსი უპირველესად საკუთარი თავის აღმოჩენის, მართვისა და განვითარების კურსია. ის საშუალებას მისცემს სტუდენტს, დაფიქრდეს საკუთარ ღირებულებებზე, მიზნებსა და ამ მიზნების მიღწევის გზებზე.
შეხვედრებზე ასევე განხილული იქნება გუნდების ლიდერობასთან დაკავშირებული ძირითადი თეორიული და პრაქტიკული საკითხები, განიხილება მსოფლიოს წამყვანი ბიზნესსკოლების მიერ მომზადებული ქეისები.
მომხსენებლების შესახებ:
მერსი ტემბონი

მსოფლიო ბანკის რეგიონული დირექტორი (ევროპისა და ცენტრალური აზიის რეგიონი) მერსი ტემბონი სამხრეთ კავკასიის რეგიონს 2015 წლის 1-ლი ოქტომბრიდან კურირებს და ბაზირებულია საქართველოში.
ტემბონი კამერუნის მოქალაქეა. იგი მსოფლიო ბანკს 2000 წელს შეუერთდა, როგორც აფრიკის რეგიონის ადამიანის უფლებათა განვითარების დეპარტამენტის განათლების სპეციალისტი. მისი სამუშაო გამოცდილება უფლებათა განვითარების სფეროში მოიცავს რამდენიმე რეგიონსა და სხვადასხვა ტექნიკურ და მენეჯერულ თანამდებობას აფრიკის რეგიონში.
ტემბონს აქვს კლიენტებთან მუშაობის მდიდარი გამოცდილება ქვეყნის მასშტაბით სტრატეგიებისა და პროგრამების განხორციელების კუთხით. იგი ხელმძღვანელობდა მსოფლიო ბანკის წარმომადგენლობებს სხვადასხვა ქვეყანაში და წარმატებით თანამშრომლობდა დაინტერესებულ მხარეებსა და სხვა პარტნიორებთან. ტემბონის სამუშაო გამოცდილებიდან აღსანიშნავია ტანზანიის ოფისის დირექტორის მოვალეობის შემსრულებლის თანამდებობა გახანგრძლივებული ვადით. ბოლო დროს იყო ბურკინა–ფასოს წარმომადგენლობითი ოფისის მენეჯერი.
რესან ქიქავა
ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტის ასოცირებული პროფესორი რესან ქიქავა სს „გამოფენების ცენტრის“ დირექტორია 10-წლიანი მენეჯერული გამოცდილებით საბანკო, საკონსულტაციო, უძრავი ქონებისა და ნავთობპროდუქტებით საერთაშორისო ვაჭრობის მიმართულებებით. 2010-2013 წლებში ლონდონში (დიდი ბრიტანეთი), ერთ-ერთ საერთაშორისო ტრეიდერულ კომპანიაში ეკავა ჯერ რისკების მენეჯერის, შემდეგ – გენერალური დირექტორის თანამდებობა. სხვადასხვა წლებში რესან ქიქავა იყო ბრიტანული კომპანია Virgin-ის სტრატეგიული კონსულტანტი, აგრეთვე რამდენიმე საერთაშორისო საკონსულტაციო კომპანიის კონსულტანტი მენეჯმენტისა და საერთაშორისო ვაჭრობის მიმართულებებით. 2005-2006 წლებში იყო სამშენებლო კომპანია „იბერიის“ პროექტის დირექტორი, ხოლო 2003-2005 წლებში – სს „თიბისი ბანკის“ კომერციული კრედიტების მენეჯერი.
რესან ქიქავა ფლობს ლონდონის Imperial College London Business School-ის ბიზნესის ადმინისტრირების მაგისტრის ხარისხსა და Imperial College-ის დიპლომს, აგრეთვე ESM-თბილისის ბიზნესის ადმინისტრირების მაგისტრის ხარისხსა და საქართველოს ტექნიკური უნივერსიტეტის ბაკალავრის ხარისხს სახელმწიფოს მართვის სპეციალობით.
სამუშაო ენა: ინგლისური
დრო: 18 მარტი – 29 ივნისი (ყოველ ორშაბათს), 19:00 საათი
ადგილმდებარეობა: E 405 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი

საჯარო ლექცია „საკუთარი ოთახი – ქალების პირადი ცხოვრების უფლება“
2019-03-28 17:00
ბოლო პერიოდში არაერთხელ გავხდით ლიდერ ქალთა გაქრობისა და გაჩუმების იარაღად პირადი ცხოვრების გამოყენების მოწმეები. პირადი ცხოვრების ამსახველი უკანონო ვიდეოჩანაწერებით ქალი საჯარო პირების შანტაჟი და მათზე კონტროლის მოპოვების მცდელობები ქართული ყოველდღიურობის ნაწილად იქცა.
საჯარო ლექციაზე საუბარი შეეხება ქალების გაჩუმების ისტორიულ პრაქტიკას, პირადი ცხოვრების უფლებასა და მისი ხელშეუხებლობის მნიშვნელობას. განხილული იქნება ქართული და ამერიკული კონტექსტი.
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო დისკუსიაში მონაწილეობა შეფასდება 1%-ით.
მომხსენებლები: ბრიჯიტ არიმონდი, ჩიკაგოს ნორთვესტერნის უნივერსიტეტის პროფესორი
თამარ ბარამაშვილი, ილიაუნის სამართლის სკოლის მაგისტრატი
მოდერატორი: ანა ებანოიძე, ილიაუნის სამართლის სკოლის მეორე კურსის სტუდენტი
სამუშაო ენები: ქართული/ინგლისური
დრო: 28 მარტი, 17:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.
2019 წელი

პანელური დისკუსია „საუნივერსიტეტო კვლევითი პოტენციალი ქვეყნის/რეგიონის მდგრადი განვითარებისთვის“
2019-03-28 17:00
ილიას სახელმწიფო უნივერსიტეტი მეცნიერთა ჯგუფის ინიციატივით იწყებს დისკუსიათა სერიას საუნივერსიტეტო კვლევითი პოტენციალი ქვეყნის/რეგიონის მდგრადი განვითარებისთვის.
21-ე საუკუნის გეოპოლიტიკური უსაფრთხოების, კლიმატის ცვლილების, რესურსებზე მზარდი კონკურენციის, მიგრაციის, ტერორიზმისა და სხვა გამოწვევები, საერთაშორისო და შიდა საარსებო გარემოს სწრაფი ცვლა, ახალ საფრთხეებს უქმნის საქართველოს მსგავს მცირე ქვეყნებს. ამავე დროს ტექნოლოგიებისა და ეკონომიკის განვითარება, საერთაშორისო თანამშრომლობა, ახალი რესურსების ათვისება და არსებულის დაზოგვა, განათლება და ამ მიმართულებებით სისტემური პოლიტიკის გატარება ახალ მნიშვნელოვან შესაძლებლობებს აჩენს. საჭირო ხდება:

სწრაფად ცვალებად საერთაშორისო ეკონომიკურ და უსაფრთხოების გარემოში ეფექტური პოლიტიკის შემუშავება;
ბუნებრივი და ანთროპოგენული ცვლილებებით გამოწვეულ კატასტროფულ მოვლენებთან – ექსტრემალური ტემპერატურები, გაუდაბნოება, ტყის ხანძრები, წყალმოვარდნები, მეწყრული პროცესები – ადაპტაციის საჭიროება;
სიღარიბისა და ეკონომიკური პრობლემების დაძლევის გზების მოძებნა;
სწრაფად განვითარებადი ტექნოლოგიები და ინტერნეტი და მათთან დაკავშირებული კიბერსაფრთხეები და შესაძლებლობები;
ახალი ავადმყოფობების, ეპიდემიების და მავნებლების გავრცელება და პრევენციული ზომები;
ეფექტური რეაგირება გარე ძალების აქტიურ მუშაობაზე ქვეყნის იდეოლოგიური, ინსტიტუციური და საზოგადოებრივი დასუსტების მიზნით;
მზარდი ენერგეტიკული და რესურსდამოკიდებულება და განახლებადი ენერგიის გამოყენება.

ამგვარ ვითარებაში მნიშვნელოვანია ბუნებრივ, სოციალურ, ეკონომიკურსა და ტექნოლოგიურ, მიმართულებებში კვლევებზე დაფუძნებული გრძელვადიანი ხედვების შემუშავება და მათი პოლიტიკაში განხორციელება.
28 მარტს, 17:00 საათზე, ილიას სახელმწიფო უნივერსიტეტის E207 აუდიტორიაში ზემოაღნიშნულ საკითხებთან დაკავშირებით გაიმართება პანელური დისკუსია თემაზე: „საუნივერსიტეტო კვლევითი პოტენციალი ქვეყნის/რეგიონის მდგრადი განვითარებისთვის“.
მოდერატორი პროფ. მურმან მარგველაშვილი
განსახილველი თემები:

უნივერსიტეტის კვლევითი საქმიანობის გააზრება ქვეყნის საჭიროებების შესაბამისად მდგრადი განვითარების ამოცანებთან მიმართებაში, მდგრადობის კვლევები;
განათლება მდგრადი განვითარებისთვის;
საუნივერსიტეტო გარემოს მდგრადობა, ინფრასტრუქტურა, დიზაინი, ნარჩენების პოლიტიკა, წყლისა და ენერგიის დაზოგვა, მწვანე ლანდშაფტი;
აღნიშნულ თემებზე საუნივერსიტეტო დისკუსიის ინიცირება ქვეყნის/რეგიონის მასშტაბით.

დრო: 28 მარტი, 17:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

საინფორმაციო შეხვედრა ილიაუნის იტალიური კულტურის ცენტრში
2019-03-28 18:00
28 მარტს, 18:00 საათზე, ილიას სახელმწიფო უნივერსიტეტის იტალიური კულტურის ცენტრში გაიმართება საინფორმაციო შეხვედრა იტალიური ენის შემსწავლელ კურსებთან დაკავშირებით.
ილიას სახელმწიფო უნივერსიტეტთან არსებული იტალიური კულტურის ცენტრი აგრძელებს მიღებას იტალიური ენის შესწავლის მსურველთათვის ინტენსიურ სამთვიან კურსებზე.
ყველას, ვისაც გსურს სწრაფად და ხარისხიანად შეისწავლოთ იტალიური ენა, მობრძანდით ჩვენთან.
ლექციები ჩატარდება კვირაში სამჯერ. ლექციები საათ-ნახევრიანია. კურსებს გაუძღვებიან იტალიელი და ქართველი ლექტორები.
კურსის დამთავრების შემდეგ გაიცემა ცოდნის დონის დამადასტურებელი შესაბამისი სერტიფიკატი.
ასევე გეძლევათ საშუალება, ჩვენთან ერთად წამობრძანდეთ იტალიაში ცოდნის დონის გასაუმჯობესებლად და მოინახულოთ ულამაზესი ქალაქები: რომი, ფლორენცია, ვენეცია, ბოლონია, რეკანატი, გუბიო, ასიზი, პიზა, სანმარინო და ა. შ.
დრო: 28 მარტი, 18:00 საათი
ადგილმდებარეობა: S501 აუდიტორია (გ. წერეთლის ქ. N3), ილიას სახელმწიფო უნივერსიტეტი
დასწრება თავისუფალია.

საკონტაქტო ტელეფონი: 599 980816
E-mail.:cci.tbilisi@gmail.com
Facebook: იტალიის კულტურის ცენტრი

პროფესორ ანდრია როგავას საჯარო ლექცია: „ექსტრატერესტრიალური სიცოცხლე, ცნობიერება და ფერმის პარადოქსი“
2019-03-28 19:00
28 მარტს, 19:00 საათზე, ვაკის მედიათეკაში პროფესორი ანდრია როგავა წაიკითხავს საჯარო ლექციას თემაზე: „ექსტრატერესტრიალური სიცოცხლე, ცნობიერება და ფერმის პარადოქსი“.
მომხსენებელი ისაუბრებს სამყაროში სიცოცხლისა და არამიწიერი (ექსტრატერესტრიალური) ცნობიერების არსებობის პრობლემაზე. განიხილავს ენრიკო ფერმის პარადოქსს (თუ სამყარო სავსეა გონიერი არსებებით, სად არიან ისინი?!) და მისი გადაჭრის ყველაზე პოპულარულ გზებსა და ჰიპოთეზებს.
მომხსენებლის შესახებ
ანდრია როგავამ 1986 წელს დაამთავრა ივანე ჯავახიშვილის თბილისის სახელმწიფო უნივერსიტეტის ფიზიკის ფაკულტეტი თეორიული ფიზიკის სპეციალობით. 1990 წელს დაიცვა საკანდიდატო დისერტაცია თემაზე: „ფიზიკური პროცესები შავი ხვრელის აკრეციული დისკის შიდა ზონაში“. ამავე წლიდან 2010 წლამდე იყო აბასთუმნის ასტროფიზიკური ობსერვატორიის მეცნიერ-თანამშრომელი.
1991-1997 წლებში ასწავლიდა თსუ-ის ფიზიკის ფაკულტეტზე (იყო მოწვეული ლექტორი, შემდეგ – დოცენტი). 1995-1996 წლებში იყო თეორიული ფიზიკის საერთაშორისო ცენტრის (იტალია) პლაზმის ფიზიკის ჯგუფის მკვლევარი, 1997-2010 წლებში – ამავე ცენტრის ჯერ ახალგაზრდა, შემდეგ კი უფროსი ასოცირებული წევრი.
1998-2000, 2003-2004 და 2006-2009 წლებში მუშაობდა ლუვენის კათოლიკური უნივერსიტეტის (ბელგია) პლაზმური ასტროფიზიკის ცენტრში პოსტდოკის, შემდეგ კი მიწვეული პროფესორის სტატუსით.
2000-2004 წლებში მუშაობდა ტურინის უნივერსიტეტის ფიზიკის ფაკულტეტზე (იტალია) მკვლევრის სტატუსით.
2002 წელს (ჯუმბერ ლომინაძესთან, გიორგი ჩაგელიშვილსა და რევაზ ჭანიშვილთან ერთად) მიენიჭა საქართველოს სახელმწიფო პრემია ფიზიკის დარგში.
ილიას სახელმწიფო უნივერსიტეტში მუშაობს 2007 წლიდან. ილიაუნის თეორიული ფიზიკის ინსტიტუტის ერთ-ერთი თანადამაარსებელია. არის სამოცდაათზე მეტი სამეცნიერო პუბლიკაციის ავტორი. მოწვეული ლექტორის სტატუსით კითხულობდა და კითხულობს ლექციებს თბილისის სახელმწიფო უნივერსიტეტსა და თავისუფალ უნივერსიტეტში (საქართველო), ტურინის უნივერსიტეტსა და ტრიესტის აბდუს სალამის თეორიული ფიზიკის საერთაშორისო ცენტრში (იტალია), ასევე – ლუვენის კათოლიკურ უნივერსიტეტში (ბელგია). 2002, 2004, 2007 და 2011 წლებში იყო თეორიული ფიზიკის საერთაშორისო ცენტრში (ტრიესტი, იტალია) ჩატარებული საერთაშორისო სკოლებისა და კონფერენციების ერთ-ერთი დირექტორი.
2017 წლიდან ანდრია როგავა ილიას სახელმწიფო უნივერსიტეტთან არსებული თეორიული ფიზიკის ინსტიტუტის დირექტორია.
დრო: 28 მარტი, 19:00 საათი
ადგილმდებარეობა: ვაკის პარკი
დასწრება თავისუფალია.

ილიაუნის ლიტერატურულ კლუბში: ტედ ჰიუზის „ყვავი – მისი ცხოვრება და სიმღერები“ პრეზენტაცია
2019-03-28 19:00
28 მარტს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ ილიაუნის ლიტერატურული კლუბი და გამომცემლობა „ინტელექტი“ გეპატიჟებათ ტედ ჰიუზის „ყვავი – მისი ცხოვრება და სიმღერები“ პრეზენტაციაზე.
წიგნი ინგლისურიდან თარგმნა ზვიად რატიანმა.
გამოცემას მთარგმნელი და გამომცემლობა „ინტელექტის“ მთავარი რედაქტორი ზვიად კვარაცხელია წარადგენენ.
ტედ ჰიუზის წიგნის არსი პირადი სივრციდან, მათ შორის პირადი პოეტური გამოცდილებიდან, გასვლის მცდელობაა. ეს არის უცნაური და რაღაც გაგებით ახირებული ეპოსი ორი გამჭოლი პერსონაჟით – ღმერთითა და მისი ქმნილებით, ყვავით. პოეტი ქმნის მიკროსამყაროს, რომელსაც გამოცლილი აქვს ლოგიკა, ჰუმანიზმი, ქრისტიანული მორალი. არადა წიგნი უხვადაა გაჯერებული ბიბლიური და მითოლოგიური, ისტორიული და პრეისტორიული ალუზიებით, თუმცა დარღვეულია ყოველგვარი კავშირი მათ შორის. ყვავი იცვლის სიუჟეტებს, გადაადგილდება დროსა და სივრცეში, ჩნდება და იკარგება.
ეს არის თამამი, მეტიც, თავხედური ექსპერიმენტი, რომელშიც პოეტი ამეტყველდა არა ცხოველებისა და ფრინველების, მცენარეებისა და ელფების, არამედ ცხოვრების ენით! მან სცადა, შეექმნა ცხოვრების სტიქიურობისა და აბსურდულობის პოეტური ეკვივალენტი.
წიგნი გამოიცა ქართული წიგნის ეროვნული ცენტრის მხარდაჭერით.
დრო: 28 მარტი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

მიქელანჯელო ანტონიონის ფილმის „ზაბრისკი პოინტ“ ჩვენება და დისკუსია
2019-03-28 20:00
28 მარტს, ხუთშაბათს, 20:00 საათზე, ილიაუნის A101 აუდიტორიაში ილიას სახელმწიფო უნივერსიტეტის სტუდენტური კინოკლუბი “CinExpress” წარმოგიდგენთ იტალიელი რეჟისორის, მიქელანჯელო ანტონიონის ფილმს „ზაბრისკი პოინტ“ (1970).
60-იანი წლების ამერიკა. სტუდენტების პროტესტი. ერთმანეთს ხვდება ორი ახალგაზრდა, დარია და მარკი…
ჩვენების შემდეგ გაიმართება დისკუსია.
ნაჩვენები იქნება ორიგინალი ინგლისური სუბტიტრებით.

დრო: 28 მარტი, 20:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ფეისბუქ გვერდი

ფეისბუქ ღონისძიება

მრავალპროფილური დასაქმების ფორუმი
2019-03-29 12:00
2019 წლის მარტში ილიას სახელმწიფო უნივერსიტეტში გაიმართება მარი ბურდულის სახელობის დასაქმების თვე, რომლის ფარგლებშიც დაგეგმილია პროფილური დასაქმების ფორუმები სხვადასხვა მიმართულებით და დასაქმებასთან დაკავშირებული ღონისძიებები, ვორკშოპები და შეხვედრები.
დასაქმების თვის ფარგლებში დაგეგმილ ფორუმებსა და ღონისძიებებში მონაწილეობის მიღება შეუძლიათ ილიას სახელმწიფო უნივერსიტეტის ნებისმიერი საფეხურის, კურსისა და მიმართულების სტუდენტებს, ასევე კურსდამთავრებულებს.
29 მარტს, 12:00-დან 15:00 საათამდე, ილიას სახელმწიფო უნივერსიტეტის B 201 საკონფერენციო დარბაზში გაიმართება მრავალპროფილური დასაქმების ფორუმი, რომელშიც დამსაქმებლის სტატუსით წარმოდგენილი იქნებიან შემდეგი ორგანიზაციები:

Georgian Water & Power – GWP

ვაკანსიები: ინჟინერი, ადმინისტრაციული ასისტენტი, შესყიდვების სპეციალისტი, HR სპეციალისტი
ვაკანსიები საინტერესოა III და IV კურსის საბაკალავრო საფეხურის სტუდენტებისთვის, ასევე კურსდამთავრებულებისთვის.

თელასი

ვაკანსიები: ენერგეტიკა
ვაკანსიები საინტერესოა III და IV კურსის საბაკალავრო, სამაგისტრო და სადოქტორო საფეხურების სტუდენტებისთვის.

საქართველოს ინდუსტრიული ჯგუფი

ვაკანსიები: იურისტი, ბუღალტერი, მარკეტინგი
ვაკანსიები საინტერესოა საბაკალავრო, სამაგისტრო და სადოქტორო საფეხურების სტუდენტებისა და კურსდამთავრებულებისათვის.

სოციალური მომსახურების სააგენტო

ვაკანსიები: გაყიდვები, ლოჯისტიკა,სამომხმარებლო სფერო
ვაკანსიები საინტერესოა საბაკალავრო და სამაგისტრო საფეხურის სტუდენტებისთვის, ასევე კურსდამთავრებულებისთვის.

საჯარო სამსახურის ბიურო

ვაკანსიები: ინფორმაციას გავავრცელებთ სტაჟირების სახელმწიფო პროგრამასთან დაკავშირებით
ვაკანსიები საინტერესოა III და IV კურსის საბაკალავრო, სამაგისტრო და სადოქტორო საფეხურების სტუდენტებისთვის, ასევე კურსდამთავრებულებისთვის.

რეკრუტირების და კადრების შერჩევის კომპანია – Georgian Service

ვაკანსიები: სხვადასხვა
ვაკანსიები საინტერესოა საბაკალავრო და სამაგისტრო საფეხურების სტუდენტებისთვის.

Evolution Gaming

ვაკანსიები: Legal counsel, Make-up artist, Engineer, Internal Communications, specialist, Card Inspector, Equipment Support Specialist, Game presenter (English, Russian and/or Turkish speaking) etc.
ვაკანსიები საინტერესოა საბაკალავრო, სამაგისტრო და სადოქტორო საფეხურების სტუდენტებისთვის, ასევე კურსდამთავრებულებისთვის.

რეკრუტირების და კადრების შერჩევის კომპანია – ეიჩარ პარტნერსი

ვაკანსიები: ბუღალტერი, მენეჯერი
ვაკანსიები საინტერესოა III და IV კურსის საბაკალავრო საფეხურის სტუდენტებისთვის, სამაგისტრო საფეხურის სტუდენტებისა და კურსდამთავრებულებისთვის.

დასაქმების სააგენტო – ჯობლინკი

ვაკანსიები: გაყიდვები, მარკეტინგი, ადმინისტრაცია, ლოჯისტიკა, შესყიდვები
ვაკანსიები საინტერესოა III და IV კურსის საბაკალავრო საფეხურის სტუდენტებისთვის, სამაგისტრო და სადოქტორო საფეხურების სტუდენტებისა და კურსდამთავრებულებისთვის.

ადამიანური რესურსები ბიზნესისთვის

ვაკანსიები: გაყიდვების მენეჯერი, პრექტის მენეჯერი, რეკრუტერი
ვაკანსიები საინტერესოა III და IV კურსის საბაკალავრო საფეხურის სტუდენტებისა და კურსდამთავრებულებისთვის.

თეგეტა მოტორსი

ვაკანსიები: პროექტი „დაიწყე კარიერა თეგეტა მოტორსში“
ვაკანსიები საინტერესოა სამაგისტრო საფეხურის სტუდენტებისა და კურსდამთავრებულებისთვის.

ლუდის მწარმოებელი კომპანია – გლობალ ბიერ ჯორჯია (აისი)

ვაკანსიები: გაყიდვების ანალიტიკოსი, შესყიდვები, ბრენდ მენეჯერი, საწყობის მენეჯერი
ვაკანსიები საინტერესოა III და IV კურსის საბაკალავრო საფეხურის სტუდენტებისთვის, სამაგისტრო და სადოქტორო საფეხურების სტუდენტებისა და კურსდამთავრებულებისთვის.

მულტიპლატფორმული სისტემა – ჯიჯი

ვაკანსიები: გაყიდვები, მარკეტინგი, იურისტი
ვაკანსიები საინტერესოა III და IV კურსის საბაკალავრო საფეხურის სტუდენტებისთვის, ასევე კურსდამთავრებულებისთვის.

სამშენებლო ტექნიკის სავაჭრო საერთაშორისო კომპანია „ბორუსან მაქინა“ (CAT)

ვაკანსიები: გაყიდვები, ბუღალტერია
ვაკანსიები საინტერესოა სამაგისტრო საფეხურის სტუდენტებისა და კურსდამთავრებულებისთვის.

პარფიუმერულ მაღაზიათა ქსელი „ლუნტეცია“

ვაკანსიები: მარკეტინგის ასისტეტი, ბრენდმენეჯერის ასისტენტი, გაყიდვების კონსულტანტი
ვაკანსიები საინტერესოა III და IV კურსის საბაკალავრო საფეხურის სტუდენტებისთვის, სამაგისტრო და სადოქტორო საფეხურების სტუდენტებისა და კურსდამთავრებულებისთვის.

სამშენებლო და სარემონტო მასალების ჰიპერმარკეტები „გორგია“

ვაკანსიები: გაყიდვები, მარკეტინგი, ფინანსები, ტექნიკური, დიზაინი
ვაკანსიები საინტერესოა III და IV კურსის საბაკალავრო საფეხურის სტუდენტებისთვის, სამაგისტრო საფეხურის სტუდენტებისა და კურსდამთავრებულებისთვის.

„ტაკედა ოსტევროპა ჰოლდინგ გმბჰ”-ის წარმომადგენლობა საქართველოში

ვაკანსიები: მარკეტინგი, ბუღალტერია, გაყიდვები
ვაკანსიები საინტერესოა III და IV კურსის საბაკალავრო და სამაგისტრო საფეხურების სტუდენტებისთვის.

პეპსიკო

ვაკანსიები: ანაზღაურებადი სტაჟირება
ვაკანსიები საინტერესოა III და IV კურსის საბაკალავრო საფეხურის სტუდენტებისთვის, სამაგისტრო საფეხურის სტუდენტებისა და კურსდამთავრებულებისთვის.

კატარის ავიახაზები

ვაკანსიები: გაყიდვები
ვაკანსიები საინტერესოა კურსდამთავრებულებისთვის.

ჰოლდინგი ნიკორა

ვაკანსიები: მარკეტინგის და დისტრიბუციის მიმართულებით, სტაჟირება კადრების შერჩევის განყოფილებაში.
ვაკანსიები საინტერესოა კურსდამთავრებულებისთვის.
დასაქმების ფორუმზე შესაძლებლობა გექნებათ შეხვდეთ თითოეული ორგანიზაციის წარმომადგენელს, მიიღოთ ინფორმაცია ვაკანსიების შესახებ და გაიაროთ პირველადი გასაუბრება.

დრო: 29 მარტი, 12:00-დან 15:00 საათამდე
ადგილმდებარეობა: B 201 საკონფერენციო დარბაზი (ი. ჭავჭავაძის გამზ. N32), ილიას სახელმწიფო უნივერსიტეტი

ილიას სახელმწიფო უნივერსიტეტსა და ქვემო ქართლში სახელმწიფო რწმუნებულის ადმინისტრაციას შორის მემორანდუმი გაფორმდება
2019-03-29 16:00
29 მარტს, 16:00 საათზე, ილიაუნის წიგნის სახლში „ლიგამუსი“ ილიას სახელმწიფო უნივერსიტეტსა და ქვემო ქართლში სახელმწიფო რწმუნებულის ადმინისტრაციას შორის გაფორმდება ურთიერთთანამშრომლობის მემორანდუმი.
მემორანდუმის მიზანია ილიას სახელმწიფო უნივერსიტეტსა და ქვემო ქართლში სახელმწიფო რწმუნებულის ადმინისტრაციას შორის მჭიდრო თანამშრომლობა ქვემო ქართლის რეგიონის კულტურული მემკვიდრეობის დაცვის, წარმოჩენისა და პოპულარიზაციის ხელშეწყობის მიზნით; ასევე თანამშრომლობა რეგიონის ტურისტული პოტენციალის განვითარებაში უნივერსიტეტის ინტელექტუალური რესურსისა და შესაძლებლობების ჩართულობით.
გთხოვთ, მობრძანდეთ.
დრო: 29 მარტი, 16:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

კორპორაციული და სამეწარმეო უნარ-ჩვევების ტრენინგი
2019-03-29 16:08
კორპორაციული და სამეწარმეო უნარ-ჩვევების ტრენინგი
მოკლე აღწერა:
პროგრამის მიზანია სტუდენტების სამეწარმეო უნარ-ჩვევების განვითარება და შემოქმედებით ინდუსტრიებში სტუდენტური საწარმოების შექმნის ხელშეწყობა. პროგრამა განხორციელდება ილიას სახელმწიფო უნივერსიტეტში ინტენსიური ბიზნეს ბუთ კემპ შეხვედრების სახით. პროგრამის ფარგლებში სტუდენტებს საშუალება ექნებათ გაეცნონ სტარტაპის შექმნის პრინციპებს, განივითარონ ბიზნესდაგეგმვის, იდეების გენერაციისა და პიჩინგის უნარ-ჩვევები.
პროგრამა განხორციელდება სამ ციკლად:

ციკლი I

11 აპრილი, 13:00-19:00 საათი
12 აპრილი, 09:00-12:00 საათი

ციკლი II

12 აპრილი, 13:00-19:00 საათი
13 აპრილი, 09:00-12:00 საათი

ციკლი III

13 აპრილი, 13:00-19:00 საათი
14 აპრილი, 09:00-12:00 საათი

სამიზნე აუდიტორია:
სტუდენტები, რომლებსაც უკვე აქვთ ბიზნესიდეა ან დაინტერესებულები არიან კრეატიულ ინდუსტრიებში სამეწარმეო საქმიანობით.
ამოცანები:

შემოქმედებით ინდუსტრიებში სატარტაპების შესახებ სტუდენტების ცოდნის ამაღლება-განვითარება;
შემოქმედებით ინდუსტრიებში ბიზნესის დასაწყებად სტუდენტებისთვის საჭირო უნარების განვითარება;
პროგრამის „შემოქმედებითი ნაპერწკალი” შესახებ ცნობადობის ამაღლება და მეწარმეობის პოპულარიზაცია.

სესია 1. იდეის განვითარება – 11-12-13 აპრილი, 2019

13:00-13:45 – ინოვაციაზე დაფუძნებული მეწარმეობა – დავით ჩეჩელაშვილის გაცნობითი ხასიათის სესია თემაზე: „ინოვაციაზე დაფუძნებული მეწარმეობა – ძირითადი საფუძვლები და განვითარება“

გაცნობითი სესიის გარდა პროფესორი გურპრიტ ჯაგპალი იქნება ტრენინგის ძირითადი ხელმძღვანელი.

13:45-14:00 – შესვენება
14:00-15:15 – იდეაცია – სტუდენტები გაეცნობიან კრეატიული აზროვნებისა და იდეათა გენერირების პრინციპებს; განიხილავენ ყოველდღიურ ცხოვრებაში არსებულ პრობლემებს და იფიქრებენ მათი გადაჭრის გზებზე ბიზნესსოციალური საწარმოების დახმარებით.

15:15-16:15 – იდეის განვითარება – სტუდენტები ისწავლიან იდეების ეფექტურად შემოწმებას ფართოდ აპრობირებული ტექნიკების, მათ შორის შემოქმედებითი აზროვნების (design thinking) პრინციპების საშუალებით.
16:15-16:30 – შესვენება
16:30-17:45 – ბაზრის გაგება – სტუდენტებს საშუალება ექნებათ მიიღონ პრაქტიკული რჩევები, თუ როგორ უნდა დაადგინონ, არის თუ არა ბაზარი მზად მათი იდეებისთვის და არსებობენ თუ არა ბაზარზე მათი პოტენციური მომხმარებლები. Lean Start Up მეთოდოლოგიის საფუძველზე სტუდენტები ისწავლიან კონკურენტის შეფასებისა და პოტენციური მომხმარებლის განსაზღვრის ტექნიკას.
17:45-19:00 – იდეის ბაზარზე გატანა – ტრენინგის წინა ნაწილიდან გამომდინარე ამ შეხვედრის მთავარი თემა იქნება პრაქტიკული მარკეტინგული ხერხების სტუდენტებისთვის გაცნობა კლიენტების მოსაზიდად და ბიზნესის პროფილის გასაუმჯობესებლად.

სესია 2. ბიზნესის განვითარება – 12-13-14 აპრილი, 2019

9:00-10:20 – დაფინანსება – პრაქტიკული აქტივობების საშუალებით სტუდენტებს საშუალება ექნებათ შეაფასონ იდეის ფინანსური მხარე და სარგებლიანობა. ამასთან მოიძიონ პოტენციური დაფინანსების წყაროები იდეის რეალიზებისა და განვითარებისთვის.
10:20-10:30 – შესვენება
10:30- 11:00 – ინტელექტუალური საკუთრება – სტუდენტები გაეცნობიან ინტელექტუალური საკუთრების ძირითადი პრინციპებს; ასევე მიიღებენ ინფორმაციას მომავალი საქმიანობისთვის აუცილებელი ადგილობრივი რესურსების შესახებ.

სესიას გაუძღვება ილიას სახელმწიფო უნივერსიტეტის ტექნოლოგიების კომერციალიზაციის ოფისის ლიცენზირებისა და პატენტირების სპეციალისტი თეონა ბებია.

11:00-12:00 – იდეის პიჩინგი – სტუდენტები იმუშავებენ ერთწუთიან ,,Elevator” პიჩებზე, რომელიც ზუსტად უნდა გამოხატავდეს და ხსნიდეს იდეის არსს. ისინი პიჩებს მცირე ჯგუფებში პრაქტიკულად წარმოადგენენ და ერთმანეთს უკუკავშირით გაუზიარებენ საკუთარ მოსაზრებებს.

სამუშაო ენა: ინგლისური
ტრენინგზე რეგისტრაციისთვის ეწვიეთ ბმულს: https://forms.gle/rqonj6ZUqLrv7Yfd9

რეგისტრაციის ვადა: 10 აპრილი, 15:00 საათი
ტრენინგზე რეგისტრაციისას უნდა აირჩეს მითითებული 3 ციკლიდან ერთ-ერთი.
ხელმძღვანელების შესახებ
პროფესორი გურპრიტ ჯაგპალი ოლდრიჯის კორპორაციული და სამეწარმეო ინსტიტუტის პროფესორი და დირექტორია. ოლდრიჯის ინსტიტუტს მოწინავე ადგილი უკავია სამეწარმეო განათლებაში. პროფესორი ჯაგპალი მუდმივად ცდილობს ახალი თაობის მეწარმეთა მხარდაჭერას ეკონომიკის შემდგომი განვითარებისთვის.
უფრო ადრე გურპრიტ ჯაგპალი London South Bank University-ის კვლევის, მეწარმეობისა და ინოვაციის მიმართულებას ხელმძღვანელობდა. ასევე იყო South Bank University EnterprisesLtd-ის მთავარი აღმასრულებელი ხელმძღვანელი და მის მთავარ მოვალეობას London South Bank University-ის კვლევისა და მეწარმეობის სფეროში სტრატეგიული და ყოველდღიური საქმიანობის წარმართვა წარმოადგენდა.
მან, როგორც ინსპირაციულმა, გარდაქმნის სულისკვეთებით აღსავსე და სტრატეგიული ხედვის მქონე დირექტორმა, რომელსაც განათლება სხვადასხვა უმაღლეს სასწავლებელში აქვს მიღებული, წარმატებით დააფუძნა და განავითარა არაერთი საწარმოსა და კომპანიის მხარდაჭერის ცენტრი და ხელი შეუწყო მათ დაკავშირებას ადგილობრივ წარმოებასთან.
პროფესორ გურპრიტ ჯაგპალის პროფესიულ სფეროებს განეკუთვნება: კვლევების მხარდაჭერა; ცოდნის გადაცემა; სამეწარმეო უნარები; მეწარმეობა; ინოვაცია; პერსონალურ განვითარებასთან დაკავშირებით კონსულტირება; მართვის სფეროში კონსულტირება; მენტორინგი; პროექტის მართვა; კომერციული ქონება და ბიზნესის განვითარება.
გურპრიტ ჯაგპალი ასევე მართავს უძრავი ქონების საკუთარ კომპანიას, რომელიც ქონების ყიდვითა და გაქირავებით, ასევე რეკონსტრუქციის პროექტების მართვით არის დაკავებული.
ლორენ დევისი ბრიტანეთის მეწარმეობის პედაგოგთა დირექტორი; სტრატეგიული მარკეტინგისა და ბიზნესის სპეციალისტია.
ლორენ დევისი ბრისტოლის უნივერსიტეტში ოლდრიჯის კორპორაციული და სამეწარმეო ინსტიტუტის ლექტორია მეწარმეობაში. მისი საქმიანობა მოიცავს მასწავლებელთათვის პროფესიული განვითარების პროგრამების შემუშავება-განვითარებასა და სასწავლო პროგრამებში სამეწარმეო უნარ-ჩვევების ჩართულობას. ასევე სკოლის მოსწავლეებისთვის დამატებითი კლასგარეშე პროგრამების შემუშავებას მეწარმეობის მიმართულებით და სკოლამდელი აღზრდის მეთოდიკაში სამეწარმეო განათლების დანერგვის მნიშვნელობის დემონსტრირებას აკადემიური კვლევების ჩატარების საფუძველზე.
დევისს, ენთუზიაზმით სავსე პედაგოგს, აქვს უმაღლესი განათლების სისტემაში მუშაობის ხანგრძლივი გამოცდილება, აგრეთვე მრავალწლიანი გამოცდილება მეწარმეობის სწავლების მიმართულებით. უმუშავია სხვადასხვა დისციპლინის წარმომადგენელ სტუდენტებთან. მისი ენთუზიაზმის შედეგია, რომ აქტიურად მენტორობს სტუდენტებს, რათა მათ შეძლონ თავიანთი იდეების რეალობად ქცევა.
ლორენ დევისი ამჟამად ბრიტანეთის მეწარმეობის პედაგოგთა დირექტორია. 2018 წლის აგვისტოში გამართული არჩევნების შედეგად მას მმართველობის სამწლიანი მანდატი მიენიჭა.
მისი, როგორც დირექტორის, მოვალეობაა გაზარდოს სამეწარმეო განათლების პოლიტიკის გავლენა, წარმოადგინოს სამეწარმეო სექტორის შეხედულებები, დახვეწოს ორგანიზაციის სტრატეგია და შეიმუშავოს მკაფიო სამოქმედო გეგმა.
ახლახანს ლორენ დევისმა მიიღო სტრატეგიული მარკეტინგისა და ბიზნესის სპეციალისტის ხარისხი და ამჟამად პროფესიული აკადემიური პრაქტიკის მაგისტრის ხარისხზე მუშაობს.
2014 წელს გახდა განათლებაში მეწარმეობის ეროვნული ცენტრის წევრი და დაასრულა მეწარმეობის პედაგოგთა საერთაშორისო პროგრამა.
დავით ჩეჩელაშვილი
მეწარმე დავით ჩეჩელაშვილს 1999 წლიდან რამდენიმე სტრატეგიული და ბიზნესის განვითარებაზე პასუხისმგებელი პოზიცია უკავია უმაღლესი ტექნოლოგიების მწარმოებელ საწარმოებში. მისი გამოცდილება ეფუძნება უმთავრესად ისეთი დისციპლინების ცოდნას, როგორებიცაა: იმერციული ვიზუალიზაცია, VR/AR, 3D სტერეოსისტემების მარკეტინგულ ინდუსტრიებში დანერგვა, როგორც საცალო, ისე საგანმანათლებლო სფეროებში.
დავით ჩეჩელაშვილი კომპანია NEUR Optics-ისა და iZ3D-ის ერთ-ერთი დამაარსებელია.
როგორც სტრატეგიული აღმასრულებელი, იგი განსაზღვრავს სტრატეგიულ მიმართულებებს X6D კომპანიაში, რომელიც ცნობილია, როგორც DBA XPAND, ასევე NEUR Optics-სა და iZ3D-ში. აქვს გამოცდილება როგორც მცირე (X6D, Neurok, iZ3D), ისე მსხვილი კომპანიებისთვის (MicroAge, Deloitte & Touche, Renaissance Capital) საცალო სავაჭრო წარმომადგენლობის, სადისტრიბუციო არხებისა და სტრატეგიული პარტნიორობის შექმნაში.
2014 წლიდან ილიას სახელმწიფო უნივერსიტეტის მოწვეული ლექტორი და ილიაუნის უნივერსიტეტის ტექნოლოგიების კომერციალიზაციის ოფისის მარკეტინგისა და ბიზნესის განვითარების სპეციალისტი, ასევე პორტუგალიის სტარტაპ ბრაგასა და ინოვაციებისა და ტექნოლოგიების სააგენტოს მენტორია. ამასთან მუდმივად უწევს კონსულტაციას სტარტაპებს.

LECTURA DANTIS /დანტეს წაკითხვა – ოცდამეთერთმეტე ქება
2019-03-29 19:00
29 მარტს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ყოველკვირეული შეხვედრების ციკლის Lectura Dantis ფარგლებში გაიმართება შეხვედრა, სადაც წავიკითხავთ და გავაანალიზებთ ოცდამეთერთმეტე ქებას.
შეხვედრების ციკლი ეძღვნება დანტეს „ღვთაებრივი კომედიის“ ნელსა და დაკვირვებულ წაკითხვა-ანალიზს.
პროფესორმა ნოდარ ლადარიამ თითქმის დაასრულა ევროპული და მსოფლიო ლიტერატურის ამ უმნიშვნელოვანესი წიგნის ახალი პროზაული თარგმანი და სწორედ ეს, ჯერ კიდევ გამოუქვეყნებელი ქართული ტექსტი გახდება შეხვედრების კითხვისა და განხილვის საგანი.
შეხვედრების ციკლის მიზანია დანტეს, როგორც ევროპულ კულტურაზე რეფლექსიის გამორჩეული ობიექტის, და დანტეს, როგორც ევროპული კულტურის თვითრეფლექსიის განსაკუთრებული ფიგურის, ანალიზი, რათა უკეთ შევძლოთ იმის გაგება, თუ რა არის ის, რასაც დღეს ჩვენ ევროპას ვუწოდებთ.
დრო: 29 მარტი, 19:00 საათი
ადგილმდებარეობა: წიგნის სახლი „ლიგამუსი“ (ილია ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

იულიხის კვლევითი ცენტრის სალექციო კურსი - QUALI-START-UP (2)
2019-04-01 14:32
2019 წლის 8-15 სექტემბერს საქართველო-გერმანიის სამეცნიერო ხიდის ფარგლებში იულიხის სამეცნიერო-კვლევითი ცენტრი გერმანიაში გამართავს საშემოდგომო ლექციების კურსს სახელწოდებით: QUALI-Start-Up (2).
სალექციო კურსები პროექტის „შემოდგომის ლექციები თბილისში“ (2013, 2015) გაგრძელებაა. ლექციების თემატიკა მოიცავს

ექსპერიმენტული და თეორიული ფიზიკის (ბირთვული ფიზიკა, ნანოტექნოლოგიები, სამედიცინო ფიზიკა)
ქიმიის (ენერგიისა და კლიმატის კონტროლი)
სიცოცხლის შემსწავლელი და ჯანმრთელობის, მათემატიკის, ინჟინერიისა და ტექნოლოგიების მიმართულებებს.

პროექტში მონაწილეობა შეუძლიათ შესაბამისი მიმართულებების საბაკალავრო და სამაგისტრო საფეხურების სტუდენტებს კონსორციუმის წევრი უნივერსიტეტებიდან (ილიას სახელმწიფო უნივერსიტეტი, საქართველოს ტექნიკური უნივერსიტეტი, თბილისის სახელმწიფო უნივერსიტეტი, აგრარული უნივერსიტეტი).
კონკურსში მონაწილეობის მსურველებმა პირებმა უნდა წარადგინონ შემდეგი საბუთები ინგლისურ ენაზე:

რეზიუმე;
სამოტივაციო წერილი;
სარეკომენდაციო წერილი პროფესორისგან/მასწავლებლისგან/სამეცნიერო ხელმძღვანელისგან.

ინგლისური ენის კარგად ცოდნა სავალდებულოა.
საბუთების გაგზავნის ბოლო ვადაა 2019 წლის 15 აპრილი.
სრულყოფილი აპლიკაცია უნდა გაიგზავნოს შემდეგ ელექტრონულ მისამართზე: foreign-relations@iliauni.edu.ge

მონაწილეები შეირჩევიან ორ ეტაპად. საბუთების განხილვის შემდეგ შერჩეული კანდიდატები გასაუბრებას გაივლიან ქართული უნივერსიტეტებისა და იულიხის კვლევითი ცენტრის წარმომადგენლებთან. Ⴑაბოლოო შედეგები კანდიდატებს ეცნობებათ გასაუბრებიდან მალევე.
პირველადი ინფორმაცია პროექტის შესახებ იხილეთ ვებგვერდზე.
დამატებითი კითხვების შემთხვევაში დაუკავშირდით ილიაუნის საგარეო ურთიერთობების სამსახურს:
✉ foreign-relations@iliauni.edu.ge

კერძო სამართლის ყოველწლიური უნივერსიტეტთაშორისი მესამე კონფერენცია: „სამოქალაქო და სამეწარმეო სამართლის აქტუალური და პრობლემური საკითხები“
2019-04-01 15:32
ილიას სახელმწიფო უნივერსიტეტის სამართლის სკოლა აცხადებს განცხადებების მიღებას ყოველწლიურ უნივერსიტეტთაშორის მესამე სტუდენტურ კონფერენციაში „სამოქალაქო და სამეწარმეო სამართლის აქტუალური და პრობლემური საკითხები“ მონაწილეობისთვის.
კონფერენციაში მონაწილეობა შეუძლიათ საქართველოში ავტორიზებული უმაღლესი საგანმანათლებლო დაწესებულების სამართლის სკოლების ბაკალავრიატის საფეხურის სტუდენტებს.
კონფერენციაზე გამოვლენილი სამი საუკეთესო ნაშრომის ავტორები დაჯილდოვდებიან. პირველ ადგილზე გასულს გადაეცემა ტაბლეტი და წიგნის სახლის „ლიგამუსი“ 50-ლარიანი ვაუჩერი; მეორე ადგილზე გასულს – ქინდლი და წიგნის სახლის „ლიგამუსი“ 50-ლარიანი ვაუჩერი; მესამე ადგილზე გასულს კი – ქინდლი და წიგნის სახლის „ლიგამუსი“ 30-ლარიანი ვაუჩერი. კონფერენციის ყოველს მონაწილეს გადაეცემა სერტიფიკატი.
* „სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში აღნიშნულ კონფერენციაში მონაწილეობა შეფასდება 2 %-ით.
კონკურსის (კერძო სამართლის მესამე სტუდენტური კონფერენცია) აღწერილობა
სახელწოდება:
კერძო სამართლის ყოველწლიური უნივერსიტეტთაშორისი მესამე კონფერენცია: „სამოქალაქო და სამეწარმეო სამართლის აქტუალური და პრობლემური საკითხები“.
მიზანი:
კონფერენციის მიზანია ხელი შეუწყოს ბაკალავრიატის სტუდენტების სამართლებრივი ცნობიერების ამაღლებას, სამეცნიერო საქმიანობის პოპულარიზაციასა და კვლევითი უნარების განვითარებას.
ფორმა:
კონფერენციაში მონაწილეობა შეუძლიათ საქართველოში აკრედიტებული უმაღლესი საგანმანათლებლო დაწესებულების სამართლის სკოლების ბაკალავრიატის საფეხურების სტუდენტებს.
ეტაპები:
კონკურსი შედგება ხუთი ეტაპისგან.
პირველ ეტაპზე კონკურსში მონაწილეობის მსურველები აგზავნიან რეზიუმეს (რომელშიც უთითებენ რეკომენდატორის გვარ-სახელსაც), საკონფერენციო საკვლევი თემის მოკლე აღწერილობას (აღწერილობა არ უნდა აღემატებოდეს 1 გვერდს). კონკურსში მონაწილეობის მსურველები საკუთარი გადაწყვეტილებითა და ხელმძღვანელის ჩართულობით არჩევენ საკონფერენციო საკვლევ თემას. თემის შერჩევაში კონკურსის კომისია არ მონაწილეობს.
გამოგზავნილი დოკუმენტების განხილვის შედეგად კონკურსის მიმდინარეობისას შექმნილი კომისია შეარჩევს მეორე ეტაპზე გადასულ კანდიდატებს. მეორე ეტაპზე გადასულ კანდიდატებთან გაიმართება გასაუბრება, რომლის საფუძველზეც შეირჩევიან კონფერენციაში მონაწილე კანდიდატები.
შერჩეულ კანდიდატებს კონფერენციის ორგანიზატორები ჩაუტარებენ ტრენინგს საკონფერენციო თემის წერისა და კვლევის უნარ-ჩვევებთან დაკავშირებით (მესამე ეტაპი).
ტრენინგის შემდეგ კონკურსის კანდიდატებს ექნებათ 1-თვიანი ვადა საკონფერენციო თემის დაწერისთვის (მეოთხე ეტაპი).
კონკურსის დასკვნით ეტაპზე გაიმართება კონფერენცია, რომელზეც კონკურსის მონაწილეები წარადგენენ (პრეზენტაცია და კითხვა/პასუხი) საკუთარ ნაშრომებს/კვლევებს კონფერენციაში მონაწილე პირებისა და კომისიის წინაშე.
კონკურსის კომისია დაკომპლექტებული იქნება ილიას სახელმწიფო უნივერსიტეტისა და სხვა უმაღლესი საგანმანათლებლო დაწესებულებების აკადემიური და მოწვეული პერსონალის წარმომადგენლებით.
შედეგი და დაჯილდოება:
კონფერენციის შედეგად კომისია გამოავლენს 3 საუკეთესო კვლევით ნაშრომს, რომელთა შესახებაც ინფორმაცია განთავსდება ილიას უნივერსიტეტის სამართლის სკოლის ვებგვერდზე. ამავდროულად, პირველ, მეორე და მესამე ადგილებზე გასულ მონაწილეებს გადაეცემათ ფასიანი საჩუქრები. პირველ ადგილზე გასულს გადაეცემა ტაბლეტი და წიგნის სახლის „ლიგამუსი“ 50-ლარიანი ვაუჩერი; მეორე ადგილზე გასულს – ქინდლი და წიგნის სახლის „ლიგამუსი“ 50-ლარიანი ვაუჩერი; მესამე ადგილზე გასულს – ქინდლი და წიგნის სახლის „ლიგამუსი“ 30-ლარიანი ვაუჩერი.
კონფერენციის ყოველ მონაწილეს გადაეცემა სერტიფიკატი.
საკონტაქტო ინფორმაცია:
დაინტერესებულმა პირებმა რეზიუმე, საკვლევი თემის მოკლე აღწერილობა (აღწერილობა არ უნდა აღემატებოდეს 1 გვერდს) უნდა გააგზავნონ შემდეგ ელფოსტაზე: 3rdconference@iliauni.edu.ge. გთხოვთ, წერილის სათაურში მიუთითოთ „კერძო სამართლის მესამე კონფერენცია“.
დოკუმენტების გაგზავნის ბოლო ვადაა: 30 აპრილი, 2019 წ.

თამარ ლომიძის საჯარო ლექცია „ნეოპლატონიზმი და ქართული სახოტბო პოეზია“
2019-04-01 18:30
პირველ აპრილს, 18:30 საათზე, ილიას სახელმწიფო უნივერსიტეტის წიგნის სახლში „ლიგამუსი“ შედარებითი ლიტერატურის ინსტიტუტი გიწვევთ შედარებითი ლიტერატურის საღამოზე. დოქტორი თამარ ლომიძე წაიკითხავს მოხსენებას: „ნეოპლატონიზმი და ქართული სახოტბო პოეზია“.
მომხსენებელი პირველად განიხილავს ისეთ პრობლემას, როგორიცაა ნეოპლატონიზმის ფილოსოფიის ზეგავლენა XII საუკუნის ქართულ ლიტერატურულ ძეგლზე – ჩახრუხაძის სახოტბო პოემა „თამარიანზე“. მომხსენებელი გააანალიზებს „თამარიანის“ ფორმას, რომელიც (ისევე, როგორც, საზოგადოდ, ყოველგვარი ლექსითი ტექსტების ფორმა) წაკითხვადია და ძალზე ინფორმაციულიც. სწორედ „თამარიანის“ ბგერითი ორგანიზაციის ანალიზი იძლევა დასკვნის გამოტანის საშუალებას, რომ პოემის სტრუქტურასა და მის სპეციფიკურ ფორმალურ ნიშან-თვისებებში ნამდვილად შეინიშნება ნეოპლატონიზმის ფილოსოფიის ზეგავლენა. ლექციაზე ასევე განხილული იქნება ნეოპლატონური ფილოსოფიის განვითარების ძირითადი ტენდენციები და ნეოპლატონიკოს ფილოსოფოსთა ენა და სტილი, რომლებიც მნიშვნელოვანწილად ენათესავება ჩახრუხაძის პოემის ენასა და სტილს. „თამარიანის“ კვლევის შედეგად მიღებული დასკვნები განამტკიცებს ქართულ მეცნიერებაში გამოთქმულ შეხედულებას მე-12 საუკუნის ქართულ ლიტერატურაზე, მათ შორის „ვეფხისტყაოსანზე“, ნეოპლატონიზმის ფილოსოფიის ზეგავლენის შესახებ.
დრო: 1-ლი აპრილი, 18:30 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ილიას სახელმწიფო უნივერსიტეტის გამოთვლითი ცენტრის პრეზენტაცია
2019-04-02 19:00
2 აპრილს, 19:00 საათზე, ილიას სახელმწიფო უნივერსიტეტში გაიხსნება საქართველოში პირველი თანამედროვე საუნივერსიტეტო გამოთვლითი ცენტრი, რომელიც დიდი საერთაშორისო გამოცდილების მქონე ქართველ და უცხოელ მკვლევართა ხელმძღვანელობით იმუშავებს მონაცემთა ანალიზის, დიდი მონაცემების დამუშავების ხელსაწყოების გამოყენების, ხელოვნური ინტელექტის ტექნოლოგიების შექმნისა და დანერგვის მიმართულებით.
თანამედროვე სამყაროში საკვანძო მნიშვნელობა აქვს მონაცემებიდან ინფორმაციის მიღებისა და მის საფუძველზე ცალკეული პროცესისა თუ მოვლენის შესახებ ახალი ცოდნის შექმნას, რაც საუნივერსიტეტო განათლების აუცილებელი კომპონენტია.
ცენტრის უპირველესი დანიშულებაა მონაცემთა მეცნიერებების მიმართულებით სტუდენტთა მომზადება, ასევე კვლევითი პროექტების განხორციელება, რაც ილიაუნის მკვლევრებს საშუალებას მისცემს ცენტრალიზებული მართვისა და დაშვების სისტემის საშუალებით გამოიყენონ მისი, როგორც პროგრამული უზრუნველყოფის, ასევე გამოთვლითი და მონაცემთა სანახის რესურსები.
პრეზენტაციაზე საუბარი შეეხება ინფორმაციულ საზოგადოებაში ციფრულ ტრანსფორმაციას, განხილული იქნება, როგორ შეიძლება თანამედროვე უნივერსიტეტმა აქტიური მონაწილეობა მიიღოს ქვეყნის სხვადასხვა ინდუსტრიულ თუ ბიზნესსფეროს ციფრული ტრანსფორმაციის პროცესში.
ცენტრში დაგეგმილ სასწავლო და კვლევით საქმიანობას წარადგენს ილიას სახელმწიფო უნივერსიტეტის გამოთვლითი ცენტრის ხელმძღვანელი, პროფესორი ერეკლე მაღრაძე.
მოხსენებებით გამოვლენ:

ერეკლე მაღრაძე – ილიას სახელმწიფო უნივერსიტეტის პროფესორი და გამოთვლითი ცენტრის ხელმძღვანელი;
ნანა დიხამინჯია – ილიას სახელმწიფო უნივერსიტეტის პროფესორი კომპიუტერული და ელექტრონული ინჟინერიის მიმართულებით;
ვინჩენცო ლაგანი – ილიას სახელმწიფო უნივერსიტეტის ასოცირებული პროფესორი ბიოინფორმატიკის მიმართულებით;
სანდრო ასათიანი – ილიას სახელმწიფო უნივერსიტეტის ასოცირებული პროფესორი ბიზნესის ადმინისტრირების მიმართულებით;

მაია თოდუა – ილიას სახელმწიფო უნივერსიტეტის ასოცირებული პროფესორი, ატმოსფეროს და ახლო კოსმოსის ფიზიკის მიმართულებით.

დრო: 2 აპრილი, 19:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: „მე-20 საუკუნის ქართული არალეგალური გამოცემები და ქართული ლიტერატურა“
2019-04-02 19:00
2 აპრილს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი წაიკითხავს საჯარო ლექციას თემაზე: „მე-20 საუკუნის ქართული არალეგალური გამოცემები და ქართული ლიტერატურა“.

დრო: 2 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

საჯარო დისკუსია „საქართველო სიძულვილის გარეშე“
2019-04-03 17:00
ბოლო რამდენიმე წელია, საქართველოში განსაკუთრებით მომძლავრდა ნაციონალისტური განწყობები, შეიქმნა ფაშისტური, ნეონაცისტური, ულტრამემარჯვენე დაჯგუფებები. ისინი აგრესიულად არიან განწყობილნი საზოგადოების ყველა განსხვავებული ჯგუფის მიმართ. ღიად ესხმიან თავს უცხოელებს, ლგბტქი თემის წარმომადგენლებს, ქალთა მოძრაობებს.
ეს კარგად ორკესტრირებული თავდასხმები მხოლოდ სიძულვილის ენით არ შემოიფარგლება, სოციალური ქსელებიდან ამ ადამიანებმა გადაინაცვლეს ქუჩებში, სადაც აგრძელებენ აგრესიულ ქცევას.
როგორია ქართული ფაშიზმის „ანატომია“, ვინ და როგორ ხვდება ამ ჯგუფებში, რა ამოძრავებთ ახალგაზრდებს, როცა სიძულვილის ჯგუფებს უერთდებიან, რა სიმბოლიკასა თუ სამოსს ატრებენ ისინი? როგორია სახელმწიფოს პოლიტიკა და რა ფატალური შედეგი შეიძლება მოჰყვეს სიძულვილის მომძლავრებულ ნარატივს? სწორედ ამ საკითხებს შეეხება საჯარო დისკუსია.
მომხსენებლები:
აგიტ მირზოევი – უფლებდამცველი, ჩართულობისა და განვითარების ცენტრის გამგეობის თავმჯდომარე
გიორგი მარჯანიშვილი – უფლებადამცველი, ჩართულობისა და განვითარების ცენტრის აღმასრულებელი დირექტორი
დრო: 3 აპრილი, 17:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საჯარო და კერძო თანამშრომლობა – PPP საქართველოში
2019-04-03 19:00
პირველად სტუდენტებისთვის!
თქვენ გაქვთ შესაძლებლობა, მონაწილეობა მიიღოთ ღონისძიებაში, რომლის დროსაც განხილული იქნება საქართველოში დანერგილი ახალი საერთაშორისო ინსტიტუტი – საჯარო და კერძო თანამშრომლობა (PPP).
2018 წელს მიღებულ იქნა საჯარო და კერძო თანამშრომლობის შესახებ საქართველოს კანონი, 2019 წლიდან კი შეიქმნა საჯარო და კერძო თანამშრომლობის სააგენტოც.
რადგან საქართველოში PPP სწორედ განვითარების საწყის ეტაპზეა, მნიშვნელოვანია სტუდენტების ინფორმირება და ცნობიერების ამაღლება ამ ინსტიტუტის, სააგენტოს გეგმებისა და სამომავლო პროექტების შესახებ.
ამ მიზნით ილიაუნის წიგნის სახლში „ლიგამუსი“ 3 აპრილს, 19:00 საათზე, გაიმართება შეხვედრა, რომელსაც წარმართავენ:

ალექსანდრე რევია – სსიპ საჯარო და კერძო თანამშრომლობის სააგენტოს თავმჯდომარე;
უჩა ძიმისტარიშვილი – იურიდიული საკონსულტაციო სააგენტო CCLA-ს პარტნიორი, აზიის განვითარების ბანკის კონსულტანტი.

დრო: 3 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ი. წავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია!

გრაფიკული დიზაინის ტრენინგი ილიაუნის არქიტექტურის მიმართულების სტუდენტებისათვის
2019-04-04 11:49
თანამედროვე მსოფლიოში უდიდესი გამოწვევაა არქიტექტურული ნაგებობების სწორად შექმნა ისე, რომ უსაფრთხოების ნორმები და ჯანსაღი გარემო შენარჩუნებული იყოს.
არქიტექტურა ძალიან მნიშვნელოვანი პროფესიაა ამის გამო და დიდ როლს თამაშობს ზემოთქმული საკითხების დაგეგმვაში.
სწორედ ამიტომ ფაბლაბ ილიაუნის ორგანიზებით ილიაუნის არქიტექტურის მიმართულების სტუდენტებისთვის ჩატარდება ტრენინგკურსი გრაფიკული ნამუშევრების ლაზერული მჭრელისთვის სწორად მომზადებაში.
ტრენინგკურსზე განხილული იქნება გრაფიკული პროგრამა Corel Draw.
ტრენინგის ჩატარების დღეები: მაისის ყოველი ოთხშაბათი, 15:00-17:00 საათი, პარასკევი, 15:00-17:00 საათი
► ვის შეუძლია მონაწილეობა?

ილიას სახელმწიფო უნივერსიტეტის არქიტექტურის მიმართულების სტუდენტებს.
► როგორ გავხდე პროექტის მონაწილე?

შეავსე მარტივი ელექტრონული სააპლიკაციო ფორმა არა უგვიანეს 2019 წლის 18 აპრილისა.
► სააპლიკაციო ფორმა – https://forms.gle/eaEA8r2R8czUHaQQ6
შერჩეულ კანდიდატებს დავუკავშირდებით არა უგვიანეს 2019 წლის 21 აპრილისა.
ფაბლაბ ილიაუნი – https://bit.ly/2IOWh7Z

საკონტაქტო პირები:
ავთანდილ მღებრიშვილი – ფაბლაბ ილიაუნის მენეჯერი.
ელფოსტა: mgebrishvilia@gmail.com
გოგა საათაშვილი – ფაბლაბ ილიაუნის ბიზნესექსპერტი.
ელფოსტა: gogasaatashvili@gmail.com
